Motî:adjermeler - Wikipedia

# Motî:adjermeler

### Èn årtike di Wikipedia.

adjermeler

I. [v.c.] mete en ene djermale deus veyes di deus payis diferins, po les djins si rinde des vizites n' on l' ôte. F. jumeler.

II. s' adjermeler [v.pr.]

1. si mete eshonne po s' riprodure, tot djåzant d' rinnes, di viers di tere, et di ds ôtès dizotrinnès biesses. C' esteut deus gurnouyes adjermelêyes. Les baloujhes si vont bénrade adjermeler. F. s'accoupler, se reproduire.

2. ki tnèt eshonne, tot djåzant d' sacwès k' ont cût eshonne et ki s' ont sôdé. Dj' a trové deus brikes adjermelêyes. F. se souder.

Disfondowes: adjermèler, adjermèlè.

Etimolodjeye: viebe del prumire sôre fwait sol mot "djermale", avou l' betchete a- d' acawaedje.

| adjermelés, adjermelêyes [o.f.n.t.pl.] efants u djonnes di biesses ki vnèt å monde sôdés onk a l' ôte. F. frères, sœurs siamois(es).

| adjermelaedje [o.n.] no d' fijhaedje et no di çou k' est fwait (accion eyet si adierça) po les viebe "adjermeler" et "s' adjermeler". Li 25 di may 2001, en ene såle dizotrinne del mene di Dannemora k' il î fjheut 6 digrés, li Veye di Durbu eyet li comene di Östhammar fiestixhént leu-z adjermelaedje (rat. pa P. Sarachaga). F. accouplement, reproduction, soudure, jumelage.

Prin del pådje «http://wa.wikipedia.org../../../a/d/j/Mot%C3%AE%7Eadjermeler.html»

##### Views

- Årtike
- Copene
- Modêye d' asteure

##### Cweri